România ar putea avea, în 2040, cea mai mare bază militară care găzduieşte americani, din toată Europa. La Mihail Kogălniceanu au fost demarate lucrările de extindere a complexului militar care se va intinde pe câteva mii de hectare. Acolo vor putea locui mii de militari americani alături de familiile lor. Statul român va investi în acest proiect aproape 2,5 miliarde de euro.
Uriașul complex militar rezultat din extinderea bazei Mihail Kogalniceanu va avea o suprafață de 2.800 de hectare și va cuprinde facilități inexistente până acum acolo. Proiectul vizează consolidarea infrastructurii aeriene, inclusiv noi piste de decolare-aterizare, un nou turn de control, sistem de balizăj și radionavigaţie, simulator de zbor, dar și hangare. În plus vor exista clădiri administrative și sociale, scoli si grădinițe, magazine, restaurante, cinematograf și chiar un spital. În orășel vor locui 10 mii de militari NATO, alături de familii și personalul auxiliar al bazei.
Comandor NICOLAE CREŢU – comandant, Baza 57 Mihail Kogălniceanu: Vorbim de o nouă pistă, conexiuni între piste, bretele de rulaj pentru avioane, sisteme de protecție antiaeriană
Lucrările au debutat deja în partea de sud a zonei de șantier cu realizarea drumurilor de acces și a rețelei electrice.
Baza va fi complet operațională în 2040. Potrivit unor surse, la finalul acestei perioade, complexul de la Kogălniceanu va deveni cea mai mare bază militară NATO din Europa.
GABRIEL ROTARU – pilot militar: Mi se pare un proiect foarte mare, sunt aici de un an jumate și deja baza imensă deja.
Decizia de extinderea a bazei 57 de la Mihail Kogălniceanu vine in contextul războiului desfășurat în ultimii doi ani la granița de est a României.